ঢাকাঃ ঢাকা মেডিক্যাল কলেজ (ঢামেক) হাসপাতালের ২০৫ নম্বর ওয়ার্ডে নবজাতক মেয়েকে রেখে পালিয়ে গেছেন গর্ভধারিণী। গত ৫ দিন ধরে নবজাতকের দেখাশুনা করার মতো কাউকে পায়নি হাসপাতাল কর্তৃপক্ষ। নবজাতক কন্যা সন্তান হওয়ায় স্বামী তালাক দিতে পারে—এই আতঙ্কে মা পালিয়ে গেছেন বলে হাসপাতাল কর্তৃপক্ষ ধারণা করছে। নবজাতকটিকে চিকিত্সার জন্য ভর্তি করিয়ে দিয়েই ঐ মা পালিয়ে গেছেন। এ কারণে হাসপাতাল কর্তৃপক্ষের কাছে নবজাতকের বিস্তারিত পরিচয় নেই।